#### **Kerecsendi Roma Nemzetiségi Önkormányzat**

**3396 Kerecsend, Fő utca 55.**

**Tel.: (36) 550-320**

**e-mail: jegyzo@kerecsend.hu**

***J e g y z ő k ö n y v***

***a Kerecsendi Roma Nemzetiségi Önkormányzat***

***2023. február 10-i testületi üléséről***

**Az ülésen elfogadott döntések:**

|  |  |
| --- | --- |
| 3/2023. (II.10.) RNÖ határozat | 2022. évi pénzügyi gazdálkodásról szóló tájékoztató elfogadásáról |
| 4/2023. (II.10.) RNÖ határozat | 2023. évi költségvetés határozat |
| 5/2023. (II.10.) RNÖ határozat | Kerecsend Közbiztonságáért Polgárőr Egyesület támogatása |
| 6/2023. (II.10.) RNÖ határozat | Kerecsendi Lokálpatrióta Egyesület támogatása |
| 7/2023. (II.10.) RNÖ határozat | Kerecsendi Baráti Kör támogatása |
| 8/2023. (II.10.) RNÖ határozat | 2023. évi közmeghallgatás időpontja határozat |

*A jegyzőkönyv 1-5. közötti számozott oldalt tartalmaz.*

**JEGYZŐKÖNYV**

**Készült:** 2023. február 10-én a Kerecsendi Roma Nemzetiségi Önkormányzat képviselő-testületi ülésén a Kerecsendi Közös Önkormányzati Hivatalban (Kerecsend, Fő u. 55.)

**Jelen vannak:**

 Suha József elnök

 Nagy Ferenc elnök-helyettes

 Burai József képviselő

 Váradi Tiborné képviselő

 Sári László polgármester

 dr. Szász Kata jegyző

**Az ülés napirendjei:**

1. Tájékoztató az előző testületi ülés óta tett intézkedésekről

előadó: Suha József elnök

1. A 2023. évi költségvetés elfogadása

előadó: Suha József elnök

1. Éves közmeghallgatás kitűzése

előadó: Suha József elnök

1. Egyebek

**Suha József elnök**

Köszöntök mindenkit a mai ülésünkön, külön köszöntöm dr. Szász Kata jegyzőnőt. Megállapítom, hogy határozatképesek vagyunk. Megkérném Nagy Ferenc képviselőt majd a jegyzőkönyv hitelesítésére.

**1. napirendi pont**

**Suha József elnök**

A beszámolómat azzal kezdeném, hogy voltam a megyei önkormányzatnál még novemberben, abból az okból, hogy idén össze szeretnék hívni a nemzetiségi önkormányzatok elnökeit, elnökhelyetteseit, mert úgy hírlik, hogy fel akarják oszlatni az országos önkormányzatot. Meghívtak még karácsonyra az iskolába, óvodába, sajnos nem tudtam részt venni, az óvodába Váradiné Irénke képviselt. Részt vettem a megyei önkormányzat mikulás rendezvényén, ahol még az iskolából is részt vett diák. A tegnapi nap folyamán is részt vettem a megyei roma önkormányzat megbeszélésén, ahol azt kérték, hogy mindenki szedje össze a kérdéseit, észrevételeit, problémáit és kerüljön megbeszélésre. Azt elmondták, hogy a költségvetésünket keveslik, de ennyit kaptunk, így ebből gazdálkodtunk.

Kérdés, észrevétel nem volt, a képviselők elfogadták a tájékoztatót.

**2. napirendi pont**

**Suha József elnök**

A költségvetésbe annyi javaslatom lenne, hogy szeretném támogatni a Kerecsendi Baráti Kört is, ennek a módját majd megkeressük, de mindenképp támogatni szeretném. A temetőben végzet munkáért is dicséret illeti őket, ebben mindenképp támogatni kell őket, terveim szerint ez 20 000 Ft-ot érintene a költségvetésben. Szeretném, ha a kisebbségi önkormányzat és a baráti kör együtt leülne és megbeszélnénk. Szeretném továbbá támogatni az iskolát, óvodát, lokálpatrióta egyesületet és a mi polgárőr egyesületünket. Az iskolát 60 000 Ft-tal a tablóra, az óvodát 25 000 Ft-tal, a ballagási tarisznyákra. A gépjárműre adjunk 30 000 Ft-ot, üzemanyagra 7000 Ft-ot, polgárőröknek 150 000 Ft-ot, lokálpatriótáknak 30 000 Ft-ot. A romanapra és a kirándulásra is tervezzünk be 200 000 Ft-ot. Postai költségekre számoljunk 20 000 Ft-tal, internetre 45 000 Ft. Vásárlásra legyen 20 000 Ft, illetve szeretnék még pohárkészletre, tálcákra, kávés készletre, ha vendégek jönnek meg tudjuk őket kínálni szép normális eszközökből, úgy gondolom erre 60 000 Ft-ot tervezzünk be, illetve az egyebekre menjen az a maradék 33 000 Ft.

A Képviselő-testületnek a 2022. évi gazdálkodásról szóló tájékoztatással kapcsolatban kérdése, észrevétele nem volt, egyhangú szavazással (négy igen szavazattal) az alábbi határozatot fogadták el:

**3/2023. (II.10.) határozat**

A Kerecsendi Roma Nemzetiségi Önkormányzat Képviselő-testülete megtárgyalta a 2022. évi gazdálkodásról szóló tájékoztatót, és azt 1.744.991 Ft bevételi és 1.744.991 Ft kiadási összeggel, valamint 637 Ft pénzkészlettel az előterjesztés szerinti részletezésben elfogadta.

A Képviselő-testületnek a 2023. évi költségvetéssel kapcsolatban kérdése, észrevétele nem volt, egyhangú szavazással (négy igen szavazattal) az alábbi határozatokat fogadták el:

**4/2023. (II.10.) határozat**

A Kerecsendi Roma Nemzetiségi Önkormányzat Képviselő-testülete megtárgyalta az Önkormányzat 2023. évi költségvetésére vonatkozó javaslatot és azt Ft bevételi és ezzel megegyező kiadási főösszeggel a határozat melléklete szerinti részletezésben elfogadta.

Felelős: Suha József elnök

Határidő: 2023. december 31.

**5/2023. (II.10.) határozat**

A Kerecsendi Roma Nemzetiségi Önkormányzat Képviselő-testülete a Kerecsend Közbiztonságáért Polgárőr Egyesület számára közbiztonsági feladatok ellátásának támogatására 150.000 Ft összegű támogatást nyújt.

Felelős: Suha József elnök

Határidő: 2023. március 31.

**6/2023. (II.10.) határozat**

A Kerecsendi Roma Nemzetiségi Önkormányzat Képviselő-testülete a Kerecsendi Lokálpatrióta Egyesület működéséhez 30.000 Ft összegű támogatást nyújt.

Felelős: Suha József elnök

Határidő: 2023. március 31.

**7/2023. (II.10.) határozat**

A Kerecsendi Roma Nemzetiségi Önkormányzat Képviselő-testülete a Kerecsendi Baráti Kör működéséhez 20.000 Ft összegű támogatást nyújt.

Felelős: Suha József elnök

Határidő: 2023. március 31.

**3. napirendi pont**

**dr. Szász Kata jegyző**

Most a közmeghallgatás időpontja kerül kitűzésre.

**Suha József elnök**

Ez a mai nap, 17. 00.

Egyhangú igen szavazattal elfogadásra került a közmeghallgatás időpontja.

**8/2023. (II.10.) határozat**

A Kerecsendi Roma Nemzetiségi Önkormányzat Képviselő-testülete a 2023. évi közmeghallgatás időpontját 2023. február 10. napon 17:00 órára tűzi ki.

Felelős: Suha József elnök

Határidő: azonnal

**4. napirendi pont**

**Suha József elnök**

Három témában szeretnék szólni az egyebek napirendi pontban. Elsőként kaptunk az Emberi Erőforrások Támogatáskezelőtől, hiánypótlással kapcsolatban. Az egyik ilyen a feladatalapú támogatásnál a 2020-as évben a 100 000 Ft-os számla nem lett beküldve. Szintén 2020-ban egy 1 400 000 Ft-os összegről hiányzik a számla.

**dr. Szász Kata jegyző**

Nem a számla nem érkezett meg, hanem a beszámoló.

**Suha József elnök**

A 620 000 Ft-os hiánypótlás szintén a beszámoló hiányáról, ez 2018-as.

**dr. Szász Kata jegyző**

A kollégáknak átadom az információkat és utána néznek.

**Suha József elnök**

Az egyebekben még azt szeretném megemlíteni, hogy nem értek egyet a fa kiosztással, nagyon sokan nem kaptak, akik rászorulnak. Alanyi jogon kerültek elutasításra kérelmek. Nagyon sokan nem kaptak olyanok fát, akik rá vannak valóban szorulva, például Géza bácsi elutasításra került, pedig külön él a lányától, külön házban.

**dr. Szász Kata jegyző**

Alanyi jogon senkit nem utasítottak el, azt az önkormányzat állapította meg, akik rendelkeznek lakhatási támogatással, illetve gyermekvédelmi kedvezménnyel. A többi kérelemre indult. Kérelemre indult, aki betöltötte a 70. életévét, vagy tartós beteg, amiről csatolt a kérelem mellé igazolást, vagy pedig azt nyilatkozták, hogy nincs rendszeres jövedelmük.

**Suha József elnök**

Ezt mind megértem, de akik jobb körülmények közt élnek, gázzal is fűtenek azok is nagyon sokan kaptak. Nekem nagyon sokan jelezték, hogy el lettek utasítva és kiabáltak velem, hogy én is megszavaztam ezt rendeletet. Annyit mondtam, hogy jöjjenek be és mondják el itt a véleményüket.

**dr. Szász Kata jegyző**

Az elutasítottak közt voltak olyanok, akik már megkapták a lakhatási támogatás vagy a gyermekvédelmi támogatás alapján, de beadták még a kérelmet, viszont abba a lakóingatlanba már került megállapításra tűzifa. Azt kellett nézni, hogy az adott ingatlanba már kaptak-e.

**Suha József elnök**

Géza bácsi tegnap megkapta az elutasító határozatot.

**dr. Szász Kata jegyző**

Minden bizonnyal azért, mert azon a címen már kapott valaki. Arról mi nem tehetünk, ha utána onnan elkerült a fa, vagy már máshol laknak, a kérelmeknél nekünk azt kell figyelembe venni, ki hova van bejelentve.

**Suha József elnök**

Én értem, de pl. Géza bácsi soha nem lakott együtt a lányával. Nem értek egyet ezzel a fa kiosztással.

**Váradi Tiborné képviselő**

Azzal én is egyet értek, hogy aki idős és rászoruló az kapjon fát. De tudom és megértem, hogy nehéz igazságot tenni.

**Sári László polgármester**

Erre annyit tudok mondani, hogy volt, ahol 3 m3-t kaptak alanyi jogon, de még egy 4.-re is beadták a kérelmet, vagy voltak olyanok, akik ketten élnek, mind ketten jövedelemmel rendelkeznek és beadták a kérelmet. Következő rendeletnél akkor várom a javaslatokat, hogy akkor nyilatkozzanak a vagyonukról.

**Suha József elnök**

A fő úton a fele legalább gázzal fűt, és van jövedelme, akkor hol az igazság?

**Nagy Ferenc képviselő**

Rendben van, de azt is néznünk kellett, hogyha kérünk jövedelem határt, akkor ugyanúgy a betegségről is kell igazolást és a jövedelem igazolás esetében is kiestek volna sokan.

**Suha József elnök**

Idén nem került bele, hogy nyilatkozzon, aki gázzal is fűt.

**dr. Szász Kata jegyző**

Itt volt a képviselő testület előtt, az lett mondva, hogy ne legyen benne most ez a nyilatkozat.

**Nagy Ferenc képviselő**

Azt is vegyük figyelembe, hogy tavaly több mint 400 m3 volt, most 372 m3.

**Suha József elnök**

Az ülést bezárom. Folytatjuk a közmeghallgatással.

kmf.

 Suha József Nagy Ferenc elnök elnök-helyettes